KOMISIJOS REGLAMENTAS (EB) Nr. 204/2008
2008 m. kovo 4 d.
nustatantis nuo 2008 m. kovo 5 d. taikomus importo muitus iš dalies nulukštentiems ar visiškai nulukštentiems ryžiams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
2003 m. rugsėjo 29 d. Tarybos reglamento (EB) Nr. 1785/2003 dėl ryžių importo tvarkos ir nustatantį konkrečias pereinamojo laikotarpio taisykles (1), ypač į jo 11 straipsnį,
kadangi:
(1)
Remdamasi kompetentingų institucijų pateiktais duomenimis, Komisija pažymi, kad importo licencijos iš dalies nulukštentų ryžių ar visiškai nulukštentų ryžių, žymimų KN kodu 1006 30, importui per laikotarpį nuo 2007 m. rugsėjo 1 d. iki 2008 m. vasario 29 d., buvo išduotos 192 418 tonų kiekiui. Todėl KN kodu 1006 30 žymimiems iš dalies nulukštentiems ryžiams arba visiškai nulukštentiems ryžiams taikomas importo muitas turėtų būti iš dalies pakeistas.
(2)
Taikoma muito norma turi būti nustatyta per 10 dienų nuo prieš tai nurodyto laikotarpio pabaigos. Reikėtų, kad šis reglamentas įsigaliotų nedelsiant,
PRIĖMĖ ŠĮ REGLAMENTĄ:
1 straipsnis
KN kodu 1006 30 žymimiems iš dalies nulukštentiems ar visiškai nulukštentiems ryžiams ryžiams taikomas importo muitas yra 175 EUR/t.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. kovo 4 d.